CSS

Cascading Style Sheets (CSS) es un linguage de folio de stilo usate pro describer le presentation de un documento scribite in un linguage de marcation. Ben que le plus sovente usate pro definir le stilo visual de paginas web e interfacies usator scribite in HTML e XHTML, le linguage pote esser applicate a tote documento XML, includente XML simple, SVG e XUL, e es apte pro le synthese vocal e altere medios. Insimul a HTML e JavaScript, CSS es un technologia principal usate per le majoritate de sitos web pro crear paginas visualmente ingagiante, interfacies usator pro applicationes web, e interfacies usator pro multe applicationes mobile.

Le specificationes CSS es definite per le World Wide Web Consortium (W3C). Le typo MIME text/css es registrate pro usar con CSS per RFC 2318 (Martio 1998).

Categoria:Internet